b"\n_START_ARTICLE_\nAr\xc3\xa8ola\n_START_SECTION_\nGl\xc3\xa0ndules\n_START_PARAGRAPH_\nLa pell de l'ar\xc3\xa8ola \xc3\xa9s una mica m\xc3\xa9s aspra que la resta del pit, i s'hi troben els conductes de les gl\xc3\xa0ndules mam\xc3\xa0ries. Observant un mugr\xc3\xb3 adult detingudament es poden localitzar entre 15 i 20 petites obertures (conductes lact\xc3\xadfers) disposades al seu voltant d'on surt la llet durant la lact\xc3\xa0ncia. Hi ha altres obertures que s\xc3\xb3n les gl\xc3\xa0ndules seb\xc3\xa0cies (gl\xc3\xa0ndules de Montgomery), que produeixen certa lubricaci\xc3\xb3 oliosa durant l'alletament.\n_START_SECTION_\nZona er\xc3\xb2gena\n_START_PARAGRAPH_\nLa zona que ocupa el mugr\xc3\xb3 i l'ar\xc3\xa8ola \xc3\xa9s una de les qualificades com a er\xc3\xb2genes: \xc3\xa9s molt sensible a les car\xc3\xadcies i rec\xc3\xb3rrer-la amb la llengua pot resultar molt estimulant, per la qual cosa hom l'inclou dins dels jocs er\xc3\xb2tics previs a una relaci\xc3\xb3 sexual."